"Privitor la politica aceasta a centralelor de apartament, sub aspectul uman, este absolut firesc ca cetățeanul să-și dorească un confort, căldură și confortul care ține de igienă.
Dar, raportați-vă la următorul aspect: la Termoenergetica, la momentul acesta sunt racordate aproximativ 550.000 de apartamente", a precizat Adrian Teodorescu, luni seară.
Directorul general Termoenergetica este de părere că sistemul actual de termoficare, chiar dacă este învechit, ar fi cel mai eficient.
Director Termoenergetica: "Suntem într-o paradigmă: sistemul centralizat e învechit, dar este cel mai performant"
"Aceste centrale utilizează o materie primă, pentru confort personal, pe care, ulterior, o arunci la coș.
Mai mult decât atât, rețeaua de distribuție a gazului nu ar permite debranșarea în totalitate și racordarea. Oricum, nu ar face față.
Noi suntem într-o paradigmă, în sensul în care sistemul centralizat este învechit, iar acesta trebuie modernizat, adus la zi, dar este cel mai performant", susține Adrian Teodorescu.
Șeful Termoenergetica susține că este "o chestiune de ani" până la interzicerea centralelor de apartament.
"Uniunea Europeană transmite un mesaj de zeci de ani: cine poluează, plătește. O centrală de apartament este poluantă. Folosește o materie primă.
La un moment dat, legislația va ajunge acolo (la interzicerea centralelor – n.r.). Este o chestiune de câțiva ani", a declarat Adrian Teodorescu, luni seară, potrivit gandul.ro.